РЕПУБЛИКА СРБИЈА

НАРОДНА СКУПШТИНА

Одбор за просторно планирање,саобраћај,

инфраструктуру и телекомуникације

01 Број: 06-2/10-24

1. април 2024. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 1. АПРИЛА 2024. ГОДИНЕ

Седница је почела у 13.15 часова.

Сагласно члану 25. став 2. Пословника Народне скупштине седницом је, до избора председника Одбора, председавала народни посланик Јасмина Каранац, најстарији присутни члан Одбора.

Седници су присуствовали чланови Одбора: Томислав Јанковић, Драган Јовановић, Бранислав Јосифовић, Роберт Козма, Угљеша Марковић, др Татјана Марковић Топаловић, Предраг Марсенић, Ивана Николић, Mирослав Петрашиновић, Мила Поповић, Весна Савовић Петковић, Ненад Филиповић и Далибор Шћекић.

Седници Одбора су присуствовали заменици чланова Одбора: Весна Ђуришић (заменик Мирослава Кондића) и Бранко Павловић (заменик Драгана Станојевића).

Седници није присуствовао члан Одбора Ђорђе Станковић, нити његов заменик.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине, а затим је Одбор прешао на рад према унапред одређеном

**Д н е в н о м р е д у:**

1. Избор председника Одбора;

2. Избор заменика председника Одбора.

Прва тачка дневног реда - **Избор председника Одбора**

Одбор је на предлог народног посланика Јасмине Каранац, већином гласова (10 за, три против), изабрао народног посланика Угљешу Марковића за председника Одбора за просторно планирање, саобраћај, инфраструктуру и телекомуникације.

Председник Одбора Угљеша Марковић се захвалио на избору и преузео председавање Одбором.

Друга тачка дневног реда - **Избор заменика председника Одбора**

Одбор је на предлог председника Одбора Угљеше Марковића, већином гласова (11 за, три против) изабрао народног посланика Томислава Јанковића за заменика председника Одбора за просторно планирање, саобраћај, инфраструктуру и телекомуникације.

Заменик председника Одбора Томислав Јанковић се захвалио на избору.

У дискусији су учествовали: Роберт Козма, Ивана Николић, Мила Поповић, др Татјана Марковић Топаловић, Драган Јовановић, Бранко Павловић и Предраг Марсенић.

\*

\* \*

Седница је закључена у 13.50 часова.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР OДБОРА ПРЕДСЕДНИК OДБОРА

Маја Димитријевић Угљеша Марковић